open-index/open-wikipedia-markdown huggingface dataset:
Sikke Sumari

**Sikke Sumari** (oik. **Sirkkaliisa Sumari-Ilmoni**; s. 13. kesäkuuta 1951 Kylmäkoski) on suomalainen kokki, ravintoloitsija ja keittokirjailija sekä entinen malli.

## Ura
Sumari on tehnyt töitä televisiolle vuodesta 1975, ensin MTV:n kuuluttajana ja siitä viihde- ja uutisohjelmien juontajana, muun muassa ohjelmissa *Tasaraha*, *Usko tai älä*, *Tänään*, *Dolce Vita* ja *Kotikeittiömestari*. Sumari juonsi myös ohjelmaa *[[Kokkisota]]* vuosina 1999–2004 ja jatkoi juontajana vuonna 2017. *Kokkisota*-ohjelmasta hän sai parhaan TV-esiintyjän Venlan vuonna 2000. Ravintoloitsija hän on ollut vuodesta 1996, jolloin hän miehensä Tony Ilmonin kanssa perusti *Tony's Deli* -ravintolan.

Sumari kävi Kulosaaren yhteiskoulun ja lukion. Lukion jälkeen hän suoritti Markkinointi-instituutissa konsulentti-tutkinnon. Sumari on opiskellut Taideteollisessa korkeakoulussa ja on koulutukseltaan sisustussuunnittelija. Opiskeluaikana Sumari toimi myös mallina. Mallintyöt Sumari aloitti 18-vuotiaana, jolloin hän esiintyi Stockmannin tavaratalon muotinäytöksissä. Sumari oli poimittu malliksi tavaratalon käytäviltä. 

Ura jatkui television ohella radio- ja lehtityöllä, mainostoimiston copywriterina ja tiedottajana. Sisustussuunnittelu jäi kolmeen kuukauteen Kaisaniemen Kappa-Keskuksessa. Myytyään Helsingin Bulevardilla sijainneen Tony's Deli -ravintolansa sekä kokkikoulunsa Tony Ilmoni ratsasti vuoden verran Mannerheimin kavionjäljissä Kirgisiasta Kiinaan ja Sumari perusti kokkikoulun vanhalle kalastajatilalleen Muhun saarelle Saarenmaalle. Keväällä 2008 avattiin Sumarin uusin kokkikoulu Tallinnan vanhaan kaupunkiin Pikk-kadulle. 

Vuonna 2008 Sumari kilpaili *[[Tanssii tähtien kanssa]]* -televisio-ohjelmassa, mutta putosi ensimmäisenä. Sumarin parina oli Daniel Ylimäki.

Sumari toimii yhtenä tuomareista *[[MasterChef Suomi]]* -kilpailussa ja henkilökohtaisena valmentajana ''Haasta Hans'' -ohjelmassa.

Vuonna 2017 Sumari valmistui kokiksi 66-vuotiaana Ravintolakoulu Perhosta.

## Perhe
Sumarin aviopuoliso on Tony Ilmoni, jonka kanssa hän meni naimisiin vuonna 1981. Sikke Sumarilla on kolme aikuista poikaa. Pojista Misko Iho on mainos- ja musiikkivideo-ohjaaja. 

Sumari muutti miehensä kanssa Italiaan loppukesästä 2024.

Sumarin sisko on television sisustusohjelmista tunnettu toimittaja Hanna Sumari. Heidän isoisänsä oli Kylmäkoski-yhtiön perustaja Friedrich Sumari.

## Julkaisut
* 
* 
* 
* 
* 
* 
* 

## Lähteet

## Aiheesta muualla
* Sikke Sumarin kotisivu
* Tony's Deli 
*
Antti Salmenlinna

**Antti Emil Salmenlinna** (ent. **Sallmén**, 28. maaliskuuta 1897 Koski Hl. – 8. toukokuuta 1968) oli suomalainen kuvataiteilija ja sisustusarkkitehti, joka suunnitteli myös kuntien vaakunoita. Hän on suunnitellut lukuisten kirkkojen sisustukset ja tehnyt koriste- ja lasimaalauksia, muun muassa Helsingin Paavalinkirkkoon. Hän suunnitteli myös lasiesineitä, huonekaluja, valaisimia ja tunnuskuvia. Tunnetuin hänen suunnittelemansa tunnus on Suomen poliisin tunnuskuva.

## Suunnittelutöitä
Antti Salmenlinna vastasi Punkalaitumen kirkon suuren peruskorjauksen maalausurakasta 1939. Hän entisöi lehterikaiteen 1700-luvun apostolimaalaukset, jotka alun perin oli tehnyt Gustaf Lucander. Kirkon valaisimet ovat todennäköisesti hänen suunnittelemansa, ja ne on valmistettu Martti Salmenlinnan taidetakomossa samoin kuin viereisen, Bertel Strömmerin suunnitteleman seurakuntatalon (1954) salin valaisimet. Salmenlinna suunnitteli muun muassa vuonna 1950 valmistuneen Rovaniemen kirkon sisustuksen, johon kuuluivat myös koristemaalaukset ja kuorin lasimaalaukset. Kauhajoen uuteen, vuonna 1958 käyttöön otettuun kirkkoon hän suunnitteli yhdessä Gunnar Forsströmin kanssa kuorin lasimaalauksen.

### Kunnanvaakunat
*  Hämeenkosken (ent. Hl Kosken) vaakuna
*  Lehtimäen vaakuna

### Sankarimuistomerkit
* Loppi
* Hämeenkosken kirkolla v. 1949
* Halkivahan kirkolla

### Valokuvia julkisista teoksista

Tiedosto:Hämeenkoski sankarimuistomerkki.JPG|*Hämeenkosken sankarimuistomerkki*, 1949, Hollola.
Tiedosto:Loppi sankarimuistomerkki.JPG|*Sankarimuistomerkki*, yhdessä Lauri Leppäsen kanssa, 1950, Loppi.
Tiedosto:Sovitus by Antti Salmenlinna.JPG|Rovaniemen kirkon lasimaalaus *Sovitus*, 1950, Rovaniemi.
Tiedosto:Jumalan huoneet Kauhajoella by Antti Salmenlinna.JPG|*Jumalan huoneet Kauhajoella*, 1958, Kauhajoki.
File:Halkivaha sankarihaudat 2015.JPG|*Halkivahan sankarimuistomerkki*, 1958, Urjala.
Tiedosto:Lasimaalaus Kauhajoen kirkko Antti Salmenlinna ja Gunnar Forsström.JPG|*Kauhajoen kirkon lasimaalaus*, yhdessä Gunnar Forsströmin kanssa, 1958, Kauhajoki


## Lähteet
* Suomen kuvataiteilijat-verkkomatrikkeli

### Viitteet

## Aiheesta muualla
*Tietoa Antti Salmenlinnasta
Aktuaalisuus ja potentiaalisuus

**Aktuaalisuus** ja **potentiaalisuus** ovat Aristoteleen metafysiikan ja luonnontieteen peruskäsitteitä, jotka liittyvät muutokseen.

* *Potentiaalisuus* tarkoittaa olion kykyä, mahdollisuutta tai voimaa tulla joksikin joskus tulevaisuudessa. Aristoteleen ajattelussa potentiaalisuus samaistui usein kontingenssiin, jota hän piti aitona mahdollisuutena.
* *Aktuaalisuus* tarkoittaa olion nykyhetkistä tilaa.

Aristoteleen mukaan kaikki se, mitä oliosta voi koskaan tulla tai miksi se voi muuttua sen olemassaolon aikana, täytyy olla sisäänrakennettuna olioon itseensä, eli olla oliossa potentiaalisuutena. Kun potentiaalisuus aktualisoituu, potentiaalisena "piilossa" ollut mahdollisuus tai ominaisuus tulee olevaksi tai näkyväksi.

Puhdasta potentiaalisuutta Aristoteleelle edusti kaikki aine. Kun aine saa muodon, se tulee aktuaaliseksi. Kaiken muutoksen mallina Aristoteleella oli orgaaninen kasvu, jossa kaikki kehittyi kohti teleologista päämääräänsä. Esimerkiksi poika on potentiaalisesti mies, ja puun siemen on potentiaalisesti puu.

## Aktuaalisuuden ja potentiaalisuuden lajit

Aristoteelisessa perinteessä aktuaalisuus ja potentiaalisuus on myöhemmin jaettu kahteen lajiin, ensimmäiseen ja toiseen aktuaalisuuteen sekä ensimmäiseen ja toiseen potentiaalisuuteen, perustuen Aristoteleen teosten tulkintoihin. Esimerkiksi ihmisen kyky hallita kielioppi ja käyttää sitä voidaan esittää aristoteelisessa mallissa seuraavasti:

Muutoksessa ensimmäisestä potentiaalisuudesta ensimmäiseen aktuaalisuuteen on kyse oliota täydellistävän luonnollisen kyvyn kehityksestä, esimerkiksi oppimisesta. Muutoksessa toisesta potentiaalisuudesta toiseen aktuaalisuuteen puolestaan on kyse synnynnäisen tai luonnollisen kyvyn käyttöön ottamisesta, esimerkiksi aistimisesta tai ajattelusta. Aristoteles erotti nämä kummatkin muutoksen lajit tavanomaisesta laadullisesta muutoksesta, jossa ominaisuus (esim. kylmä) muuttuu vastakkaiseksi ominaisuudeksi (esim. kuuma).

## Katso myös

* Aristoteleen metafysiikka
* Hylemorfismi

## Lähteet
Ammoniumperkloraatti

**Ammoniumperkloraatti** (NH4ClO4) on kiinteäpolttoaineisissa raketeissa käytetty polttoaineen hapetin. Se on perkloorihapon (HClO4) ammoniumsuola. Ammoniumperkloraatin CAS-numero on 7790-98-9.

Ammoniumperkloraattia voidaan valmistaa ammoniakin (NH3) ja perkloorihapon välisellä reaktiolla, tai kahdella peräkkäisellä ammoniakkisuolan ja natriumperkloraatin (NaClO4) välisellä hajoamisella.

Yhdiste kiteytyy värittömänä romboedrisena kiderakenteena. Ammoniakin suoloista ammoniumperkloraatti on vähiten liukeneva veteen liukoisuudella 20 g 100 grammaan vettä lämpötilassa 0&nbsp;°C. Tämä on seurausta anionin suuresta koosta. Kuten kaikki ammoniakin suolat, ammoniumperkloraatti hajoaa ennen sulamista. Mieto lämmitys johtaa kloorin, typen, hapen ja veden tuotantoon, kun taas suurienergiainen lämmitys voi johtaa räjähdyksiin.

Ammoniumperkloraatti on tärkeä hapetin rakettien kiinteissä ajoaineissa. Sitä käytetään ilotulitteissa, ohjuksissa ja kantoraketeissa.

## Aiheesta muualla

*
*Hazardous Chemical Database
Mežduretšensk

**Mežduretšensk** () on kaupunki Tomjoen varrella Kemerovon alueella Siperiassa, 65 km itään Novokuznetskista ja 312 km Kemerovosta. Asukasluku 101&nbsp;987 (2002).

Mežduretšensk sijaitsee Kuznetskin hiililaakiolla (*Kuzbass*) ja se perustettiin vuonna 1946 nimellä **Olžeras** Tomusinski 1-2 -kaivoksen yhteyteen. Vuonna 1955 asutus ja vastakkaiselle rannalle rakennettu kaupunki yhdistettiin nykyiselle nimelleen.

Toukokuun 8.&ndash;9. 2010 kaupungin pohjoispuolella sijaitsevassa Raspadskaja-yhtiön kaivoksessa, joka on kooltaan maailman 9. suurin hiilikaivos, tapahtui kaivosonnettomuus, jossa kuoli 90 kaivosmiestä.

## Lähteet

## Aiheesta muualla

* - kaupungin kotisivu
Hamad bin Isa Al Khalifa

**Hamad bin Isa Al Khalifa** (, s. 28. tammikuuta 1950 Riffa) on Bahrainin kuningas vuodesta 2002. Ennen tätä hänen arvonimensä oli emiiri vuodesta 1999.

Hamad ibn Isa Al Khalifa kävi Leys Schoolia Cambridgessä Englannissa ja myöhemmin Sandhurstin sotilasakatemiaa valmistuen vuonna 1968 ja Fort Leavenworthia Yhdysvalloissa, josta valmistui 1973. Kruununprinssiksi hänet julistettiin 1964. Hän toimi aktiivisesti Bahrainin puolustusvoimia perustettaessa 1968. Puolustusministeriksi hänet nimitettiin 1971. Hamad on innostunut lentäjä ja opiskeli helikopterilentäjäksi 1978 ja perusti sen jälkeen myös ilmavoimat.

Hamad nousi valtaistuimelle 1999 isänsä šeikki Isa ibn Salman Al Khalifan kuoltua ja on tehnyt merkittäviä uudistuksia. Hän nimitti syyskuussa 2000 neuvoa-antavaan neuvostoonsa neljä naista ja yhden juutalaisen miehen. 14. helmikuuta 2002 Bahrainista tuli perustuslaillinen kuningaskunta, jossa on riippumaton oikeus. Samalla pidettiin parlamenttivaalit, joissa myös naiset saivat paitsi ääni- myös vaalioikeuden. 

Kuningas asettui vastustamaan Yhdysvaltain sotatoimia Irakia vastaan 2002.

Vuonna 2009 hän armahti yli 170 poliittista vankia. 

Hamad nai serkkunsa Šaikha Sabika bint Ibrahim Al Khalifan 1968 ja heillä on seitsemän poikaa ja neljä tytärtä. Vanhin poika, kruununprinssi Salman ibn Hamad Al Khalifa syntyi 1969.

## Kunnianosoituksia
### Bahrainilaiset
*  Šeikki Isa ibn Salman Al Khalifan ritarikunta (Bahrain, 1976)
*  Bahrainin ritarikunta (Bahrain, 1976)

Lähde:

### Ulkomaalaiset

*  Tasavallan ritarikunta (Egypti, 1973)
*  Niilin ritarikunta (Egypti, 2016)
*  Al-Hussein bin Alin ritarikunta (Jordania, 1999)
*  Jordanian tähden ritarikunta (Jordania, 1967)
*  Renessanssin ylin ritarikunta (Jordania, 1972)
*  Zayedin ritarikunta (Yhdistyneet Arabiemiraatit, 2005)
*  Kuningas Abdulazizin ritarikunta (Saudi-Arabia, 2010)
*  Palestiinan ritarikunta (Palestiina, 2020)
*  Muhammedin ritarikunta (Marokko, 1970)
*  Etelän Ristin ritarikunta (Brasilia, 2021)
*  Kruunun ritarikunta (Iran, 1973)
*  Ordre National du Mérite (Ranska)
*  Isabella Katolilaisen ritarikunta (Espanja, 1982)
*  Dannebrogin ritarikunta (Tanska, 2011)
*  Kaksoisvirtain ritarikunta (Irak, 1969)
*  Indonesian tasavallan tähti (Indonesia, 1977)
*  Mauritanian ansioritarikunta (Mauritania, 1978)
*  Suuren valloittajan ritarikunta (Libya, 1979)
*  Brunein kruunun ritarikunta (Brunei, 2017)
*  Makarios III:n ritarikunta (Kypros, 2015)
*  Johorin sulttaaniperheen ritarikunta (Johor, 2017)
*  Puolueettomuuden ritarikunta (Turkmenistan, 2019)

Lähde:

## Lähteet

## Aiheesta muualla

* Elämäkerta
* Al Khalifan dynastian jäsenet.
Jean-Pierre Beltoise

**Jean-Pierre Maurice Georges Beltoise** (26. huhtikuuta 1937 Ranska – 5. tammikuuta 2015 Dakar, Senegal) oli ranskalainen kilpamoottoripyöräilijä ja kilpa-autoilija sekä F1-kuljettaja.

## Ura
Beltoise voitti useita kansallisia moottoripyörämestaruuksia ennen siirtymistään urheiluautoihin 1963. Urheiluautoista ura jatkui Formula kolmosiin ja Formula kakkosiin. Kauden 1967 lopulla hän nousi autourheilun kuninkuusluokkaan ja pääsi ajamaan kaksi viimeistä osakilpailua Matralla.

Beltoise ajoi kaikkiaan 85 F1-osakilpailua kahdeksan kauden aikana vuosina 1967–1974, ensin Matra Internationalin ja myöhemmin Marlboro BRM:n tallissa. Hän saavutti F1-urallaan yhden voiton valtaamalla kaatosateessa ajetun legendaarisen Monacon GP:n 1972 BRM-autolla. Lisäksi hän ylti kolme kertaa kakkoseksi ja neljä kertaa kolmoseksi. MM-pisteitä hän keräsi 77.

F1-uransa jälkeen Beltoise ajoi kilpaa muissa autoluokissa vielä 1980-luvun alkuvuosina. Beltoise johti nimeään kantavaa karting-rataa Pariisissa.

Vuonna 2015 Beltoise menehtyi aivohalvauksen seurauksena loma-asunnossaan Dakarissa 77-vuotiaana.

## F1-kaudet, autot, pisteet ja sijoitukset
*  (Matra): 0 MM-pistettä, sijoitus MM-sarjassa -
*  (Matra): 11 pistettä, sijoitus 9:s
*  (Matra): 21 pistettä, sijoitus 5:s
*  (Matra): 16 pistettä, sijoitus 9:s
*  (Matra): 1 piste, sijoitus 22:s
*  (BRM): 9 pistettä, sijoitus 11:s
*  (BRM): 9 pistettä, sijoitus 10:s
*  (BRM): 10 pistettä, sijoitus 13:s

## Lähteet

## Aiheesta muualla
* GrandPrix.com / Beltoise (englanniksi)
* F1-legend / Beltoise  (ranskaksi)
* Autoracing.com / Beltoise  (espanjaksi)
Kuhmon kamarimusiikki

**Kuhmon Kamarimusiikki** on Kuhmossa vuosittain heinäkuussa järjestettävä kamarimusiikin festivaali. Se on Suomen suurin kamarimusiikkijuhla ja myytyjen pääsylippujen määrässä mitattuna Suomen seitsemänneksi suurin festivaali.

Kahden viikon aikana kuullaan noin 60 konserttia, joissa noin 150 suomalaista ja kansainvälistä muusikkoa esittää sekä kamarimusiikin klassikkoja ja harvinaisuuksia että uutta musiikkia vuosittain vaihtuvan teeman ympärillä. Korkean tasonsa lisäksi Kuhmon Kamarimusiikki on tullut tunnetuksi välittömästä ilmapiiristään, niin sanotusta Kuhmon hengestä.

Festivaalin taustayhteisöinä toimivat vuonna 1966 perustettu Kuhmon Musiikkiyhdistys ry sekä 1976 perustettu Kuhmon Kamarimusiikin Kannatusyhdistys ry.

## Historia
Festivaali järjestettiin ensimmäisen kerran heinäkuussa 1970. Sen perustaja oli sellotaiteilija Seppo Kimanen, ja hän johti juhlaa vuoteen 2005 asti. Vuodesta 2005 taiteellisena johtajana toimi Vladimir Mendelssohn, joka oli kuulunut festivaalin taiteilijoihin 1980-luvun alkuvuosista lähtien. Hänen kuolemansa jälkeen vuonna 2021 taiteellisiksi johtajiksi valittiin viulistit Minna Pensola ja Antti Tikkanen.

## Musiikkikurssit
Festivaalin yhteydessä on järjestetty Kuhmon musiikkikurssit vuodesta 1970 alkaen. Vuoteen 1998 saakka musiikkikurssit toimivat nimellä Kuhmon musiikkileiri. Nykyisin opetusta annetaan musiikkileirillä, mestarikursseilla sekä työpajaopetuksessa. Kansainvälisestikin arvostetut musiikkikurssit houkuttelevat joka kesä kurssilaisia ympäri maailmaa.  Musiikkikurssien taiteellinen johtaja on ollut vuodesta 2001 alkaen pianisti Junio Kimanen.

## Lähteet

## Kirjallisuutta
* 
* 

## Aiheesta muualla
* Kuhmon kamarimusiikin kotisivut.
Wayne Knight

**Wayne Knight** (s. 7. elokuuta 1955 New York) on yhdysvaltalainen näyttelijä, joka tunnetaan rooleistaan tilannekomedioissa *[[Seinfeld]]* ja *[[Kolmas kivi auringosta]]* sekä elokuvasta *[[Jurassic Park]]*. 

## Ura
Knight tunnetaan kenties parhaiten tilannekomedioista *Seinfeld* ja *Kolmas kivi auringosta*. *Seinfeldissa* hänet nähtiin vuosina 1992–1998 Newmanin roolissa. Sarjassa *Kolmas kivi auringosta* hän näytteli Don Orvillea vuosina 1996–2001. Knight on myös näytellyt elokuvissa, ja hän on ollut mukana muun muassa elokuvissa  *[[JFK – avoin tapaus]]* ja *Jurassic Park* sekä lainannut äänensä elokuvaan *[[Toy Story 2]]*. Knight on lisäksi tehnyt lyhyitä vierailuita useissa televisiosarjoissa ja näytellyt sivurooleja elokuvissa (mm. *[[Rottaralli]]*).

## Yksityiselämä
Wayne Knight syntyi New Yorkissa ja muutti jo varhain Cartersvilleen Georgiaan. 
Knight oli naimisissa Paula Sutorin kanssa vuodesta 1996 vuoteen 2003. Heidän hääseremoniansa vietettiin *Seinfeldin* vakiokastiin kuuluneen Michael Richardsin kotona. Vuodesta 2005 lähtien Knight on ollut naimisissa Holly Ann Wentlentin kanssa.

## Lähteet
Denny Hulme

**Denis "Denny" Clive Hulme** (18. kesäkuuta 1936 Nelson, Uusi-Seelanti – 4. lokakuuta 1992 Bathurst Uusi Etelä-Wales, Australia) oli uusiseelantilainen kilpa-autoilija, F1-kuljettaja ja maailmanmestari. Hänen lempinimensä oli "Bear" eli karhu, joka perustui hänen karuihin piirteisiinsä.

## Ura
Denny Hulmen isä Clive Hulme oli sotasankari, joka nousi kansalliseen kuuluisuuteen ansioistaan tarkka-ampujana toisessa maailmansodassa. Sodan jälkeen hän perusti kuorma-autoyrityksen, jossa Dennykin aloitti työt lopetettuaan koulunsa. Denny säästi rahaa ja osti MG-auton, jolla osallistui kilpailuihin niin hyvällä menestyksellä, että päätti muuttaa Eurooppaan osallistuakseen Formula Junior -sarjaan. Sieltä hän siirtyi Euroopan Formula 2 -luokkaan, jota hän ja Jack Brabham hallitsivat vuonna 1964. Tämän jälkeen Hulme oli valmis nousemaan autourheilun kuninkuusluokkaan.

Denny Hulme ajoi kaikkiaan 112 GP:tä kahdessa tallissa, Brabhamilla kaudet – ja McLarenilla kaudet –. Hän saavutti kahdeksan voittoa ja 25 muuta palkintosijaa. MM-pisteitä hän keräsi kaikkiaan 248. Hän voitti F1:n maailmanmestaruuden vuonna 1967 keräämällä 11 osakilpailusta 51 pistettä. Hänen avausvoittonsa vuoden 1967 Monacon osakilpailusta muistetaan enemmänkin Lorenzo Bandinin kolarista ja tämän kuoltua kolme päivää myöhemmin liekkien aiheuttamiin palovammoihin sairaalassa. Vastaavasti Hulmen viimeinen voitto jäi pienemmälle huomiolle vuoden 1974 Argentiinan osakilpailussa, kun kotiyleisönsä edessä ajanut Carlos Reutemann oli vahva voittajaehdokas useamman epäonnistuneen yrityksen jälkeen, kunnes hän joutui keskeyttämään polttoainevikaan ja Hulme ohitti hänet viimeisten kierrosten aikana. Hulme ajoi yhden paalupaikan ja kirjautti 9 kilpailun nopeinta kierrosta. Hulme on ainoa uusiseelantilainen F1-maailmanmestari. Hulmella on vähiten paalupaikkoja F1-maailmanmestareista.

Hulme osallistui 28 MM-sarjan ulkopuoliseen kilpailuun, joista voitti kaksi.

F1-uransa ohella Hulme kilpaili lukuisissa urheiluautoluokissa, muun muassa Pohjois-Amerikan Can-Am -sarjassa. Hän vetäytyi radoilta pariinkin otteeseen, mutta palasi ja kilpaili lopulta kuolemaansa saakka, sillä hän menehtyi sydänkohtaukseen BMW:n ratissa Bathurstissa Australiassa käydyssä kisassa 56-vuotiaana. 

## F1-kaudet, pisteet ja sijoitukset
* 1965: 5 MM-pistettä, sijoitus MM-sarjassa 11:s
* 1966: 18 pistettä, sijoitus 4:s
* 1967: 51 pistettä, maailmanmestari
* 1968: 33 pistettä, sijoitus 3:s
* 1969: 20 pistettä, sijoitus 6:s
* 1970: 27 pistettä, sijoitus 4:s
* 1971: 9 pistettä, sijoitus 9:s
* 1972: 39 pistettä, sijoitus 3:s
* 1973: 26 pistettä, sijoitus 6:s
* 1974: 20 pistettä. sijoitus 7:s

## Lähteet

## Aiheesta muualla
* GrandPrix.com / Hulme 
* McLaren / Racing reflections / Hulme
Stirling Moss

**Stirling Craufurd Moss** (17. syyskuuta 1929 Lontoo, Englanti –  12. huhtikuuta 2020 Lontoo, Englanti) oli brittiläinen kilpa-autoilija ja F1-kuljettaja.

Stirling Moss on voitoissa mitattuna F1-historian menestynein niistä kuljettajista, jotka eivät koskaan onnistuneet voittamaan maailmanmestaruutta. Moss sijoittui MM-sarjassa toiseksi neljä kertaa, neljänä perättäisenä kautena (1955–1958) sekä kolmanneksi kolmena kautena (1959–1961).

Moss ajoi uransa aikana 66 GP:tä ja saavutti 16 voittoa (mm. legendaarisen Monacon GP:n hän voitti kolmesti) sekä 8 muuta palkintosijaa. Hän otti 16 paalupaikkaa ja kirjautti 19 nopeinta kierrosta. MM-pisteitä hän keräsi 186,64.

Moss kilpaili seuraavilla autoilla: HWM, ERA, Connaught, Cooper, Maserati, Mercedes, Vanwall, BRM, Lotus ja Ferguson, josta onnistui voittamaan kilpailun viidessä. Mestaruuden karkaamisesta on yleisesti syytetty Mossin halua ajaa brittiautoilla. Hän tosin neuvotteli myös paikasta Ferrarilla, mutta neuvottelut eivät johtaneet paikkaan tallissa.

Lähimpänä Stirling Mossin maailmanmestaruus oli kaudella 1958, jolloin hän kilpaili Vanwall-autolla. Vanwall oli nopea, mutta ei yltänyt luotettavuudessaan Ferrarin tasolle. Moss voitti neljä GP:tä ja Ferrarilla kilpaillut Mike Hawthorn yhden, mutta silti jälkimmäinen vei maailmanmestaruuden yhden pisteen erolla. Samalla Hawthornista tuli ensimmäinen brittiläinen F1-maailmanmestari.

Mossin F1-ura kesti kaudesta 1951 kauteen 1962, se päättyi ennen aikojaan vakavaan loukkaantumiseen kilpailutilanteessa Goodwoodissa.

Stirling Moss aateloitiin Brittiläisen imperiumin ritarikunnan upseeriksi vuonna 1959 ja ritariksi vuonna 2000 ansioistaan autourheilussa. Stirling Moss oli myös kertoja *[[Lauri kilpa-auto]]n* alkuperäisversiossa.

Hän kuoli 90-vuotiaana kotonaan Mayfairissä, Lontoossa 12. huhtikuuta 2020.

Stirling Mossin sisar oli ralliautoilija **Patricia (”Pat”) Moss** (1934–2008), joka avioitui ruotsalaisen ralliautoilijan Erik Carlssonin kanssa.  

## F1-kaudet, autot ja pisteet
* 1951 (HWM): 0 MM-pistettä, sijoitus MM-sarjassa -
* 1952 (HWM, ERA, Connaught): 0 pistettä, sijoitus -
* 1953 (Connaught, Cooper): 0 pistettä, sijoitus -
* 1954 (Maserati): 4,14 pistettä, sijoitus 13.
* 1955 (Mercedes): 23 pistettä, sijoitus 2.
* 1956 (Maserati): 27 (28) pistettä, sijoitus 2.
* 1957 (Maserati, Vanwall): 25 pistettä, sijoitus 2.
* 1958 (Cooper, Vanwall): 41 pistettä, sijoitus 2.
* 1959 (Cooper, BRM): 25,5 pistettä, sijoitus 3.
* 1960 (Cooper, Lotus): 19 pistettä, sijoitus 3.
* 1961 (Lotus, Ferguson): 21 pistettä, sijoitus 3.

## Ennätykset
*Eniten voittoja ilman mestaruutta: 16
*Eniten voittoja eri talleissa: 5 (Cooper, Lotus, Maserati, Mercedes, Vanwall)

## Lähteet

## Aiheesta muualla

* Stirling Mossin kotisivut  
* GrandPrix.com / Moss 
* F1-Forum / Niin lähellä, niin kaukana
College rock

**College rock** on nimitys, jota käytettiin pääasiassa 1980-luvun Yhdysvalloissa kuvaamaan vaihtoehtoiseksi ja epäkaupalliseksi miellettyä rockmusiikkia ennen termin ”alternative rock” tuloa yleiseen käyttöön. Tyyli sai nimensä siitä, että sen edustajien musiikkia soitettiin lähinnä yliopistojen radioasemilla. Termi ”college rock” ei rajannut yhtyettä mihinkään tiettyyn tyyliin. Useimmat yhtyeet, joiden musiikista nimitystä käytettiin, kuitenkin soittivat post-punkia ja uuden aallon musiikkia melodisin popvaikuttein. Tunnetuimpia college rock -yhtyeitä olivat R.E.M., 10,000 Maniacs ja The Replacements.
Alfred Aho

**Alfred Vaino Aho** (s. 9. elokuuta 1941 Timmins, Ontario, Kanada) on kanadalainen tietojenkäsittelytieteen professori. Hän hoitaa Columbian yliopiston tietojenkäsittelytieteen Lawrence Gussman -professuuria. Aho on tunnettu ”lohikäärmekirjasta” *Compilers: Principles, Techniques, and Tools* (1986) Ravi Sethin ja Jeffrey Ullmanin kanssa ja sitä edeltävästä *Principles of Compiler Design* (1977; Ullmanin kanssa).

Aholla on alempi B.A.Sc.-tutkinto teknillisestä fysiikasta Toronton yliopistosta vuodelta 1963 ja tohtorin tutkinto sähkötekniikasta Princetonin yliopistosta vuodelta 1967.

Hän työskenteli Bell Labsissa, jossa hän kehitti AWK-ohjelmointikielen yhdessä Peter J. Weinbergerin ja Brian Kernighanin kanssa. Aho keskusteli Donald Knuthin tutkimuksesta Stephen Johnsonin kanssa, joka kehitti Yacc-ohjelman.

Aho on saanut Turing-palkinnon yhdessä Jeffrey Ullmanin kanssa työstä ohjelmointikielen kääntäjien ja algoritmien parissa,
sekä IEEE John von Neumann mitalin 2003.
Ahon ja Ullmanin teos *[[Principles of Compiler Design]]* on vakiintunut oppikirjaksi kääntäjien suunnittelussa.

Tällä hetkellä Ahon tutkimuskohteina ovat muun muassa kvanttitietokoneet, ohjelmointikielet, kääntäjät ja algoritmit.

Aholla on suomalaisia sukujuuria: hänen isänsä oli Suomesta Kanadaan muuttanut kirvesmies.

## Teoksia
* 
* 
* 
* 
* 

## Lähteet

## Aiheesta muualla
* Ahon kotisivut Columbian yliopistolla
Savikylä

**Savikylä** on kuvitteellinen maalaispaikkakunta Ola Fogelbergin piirtämissä *[[Pekka Puupää]]* -sarjakuvissa. Pekka asuu siellä vaimonsa Justiinan ja kaverinsa Pätkän kanssa. Savikylä sijaitsee junaradan varrella, ilmeisesti lähellä Helsinkiä. Sarjakuvan tapahtumapaikka siirtyi Savikylään 1940-luvun jälkipuoliskolla; sitä ennen Pekka oli asunut Helsingin Käpylässä.

''Pekka ja Pätkä'' -elokuvissa Pekka Puupää ei asu Savikylässä, vaan Helsingin kantakaupungissa kuvitteellisessa osoitteessa Voikukankatu 5 B 13.

## Lähteet
Ha-ha

**Ha-ha** on upotettu aita, joita hyödynnetään puutarhasuunnittelussa. Ha-ha muodostuu ojamaisesta kaivannosta, jonka yksi sivu on luiska, ja vastakkainen sivu muodostuu kiviseinämästä. Seinämän puolelta katsottaessa aitaa tai kuoppaa ei huomaa. Ha-han ansiosta maaseudulla karja ja lampaat on voitu pitää "aitauksessa" ilman maisemaa häiritsevää aitaa. Samoin ha-ha estää eläimiä tulemasta puutarhaan.

Ha-han keksijä on Charles Bridgeman. Horace Walpolen mukaan nimitys "ha-ha" perustuu kommentteihin rakennelmasta: "Tavalliset ihmiset kutsuivat niitä Ha! Ha!:ksi, ilmaistessaan hämmästyksensä löytäessään yllättävän rakennelman." Toinen teoria väittää, että ha-han nimi johtuu niiden ihmisten naurusta, jotka näkevät rakennelmasta tietämättömän henkilön tipahtavan yllättäen ha-haan.

Ha-ha on ilmeisesti alun perin ranskalainen keksintö, ja sen nimi on ollut *ah, ah*. Se mainitaan Antoine-Joseph Dezallier d'Argenvillen vuonna 1709 julkaistussa teoksessa *La théorie et la pratique du jardinage*, jossa sitä kuvaillaan "kuivaksi kuopaksi".

## Lähteet
*Curl, James Stevens: Dictionary of architecture. Oxford University Press 1999. 
### Viitteet
CAC/PAC JF-17 Thunder

**PAC JF-17 Thunder** () tai **CAC FC-1 Xiaolong** () on kiinalais-pakistanilainen kevyt hävittäjä, jonka sarjavalmistus alkoi tammikuussa 2007. Siitä käytetään vaihtelevasti nimiä FC-1 (Fighter China 1) ja FC-4. Pakistan käyttää nimeä JF-17 (*Joint Fighter-17*).

Xiaolongin rahoittajat ovat CAIC-I (China Aviation Industry Corporation I) ja Pakistanin ilmavoimat ja kehittäjä Chengdun suunnittelutoimisto. Hävittäjän kehitys alkoi 1999. Xiaolongin sarjatuotantomallin ensilennon teki kansan vapautusarmeijan ilmavoimien koelentäjä He Binbin 28. huhtikuuta 2006 Chengdussa Sichuanin provinssissa. Kone on suunnattu etupäässä Pakistanin ilmavoimille ja vientiin ja tarkoitettu maille, jotka vielä käyttävät MiG-21 tai F-5-kalustoa. Yksikköhinnaksi arvioidaan 15 miljoonaa Yhdysvaltain dollaria.

Xiaolong on yksipaikkainen, yksimoottorinen kevyt monitoimihävittäjä. Sillä on BVR-kyky ilmataistelussa (*beyond-visual-range*) ja se pystyy kantamaan laserohjattuja aseita. Tutka on alkuvaiheessa luultavasti israelilainen Elta-2032, koska kiinalainen malli on kehitysvaiheessa. Pakistan käyttää omassa koneissaan italialaista FIAR Grifo S7 -tutkaa. Tuleva kiinalainen tutka mahdollistaa SD-10/PL-12-ohjuksen käytön (venäläisen R-77, AA-12 Adder, "Amraamskin" kopio, kantama 70&nbsp;km) Aseripustimia on seitsemän, joihin saa 3&nbsp;600&nbsp;kg lastia. Tykkinä on GŠ-23. Moottori on kiinalaisvalmisteinen Klimov RD-93, joka on MiG-29:n moottorin edelleen kehitetty versio. Teho/painosuhteeksi jää kokonaan alumiinirakenteisessa koneessa 0,95 ja nopeudeksi 1,8 mach. Navigointi käyttää GPS:ää ja ohjaamo on varustettu HUD:illa ja värinäytöillä ja venäläisellä kypärätähtäimellä. FLIR ilmeisesti puuttuu.

Pakistanin ilmavoimat tilasi aluksi 150 konetta, joista 134 kootaan Pakistanissa. Kone korvaa Pakistanin palveluksessa F-7, Mirage III/5 ja Q-5-koneet, ja saattaa korvata F-16-hävittäjät. Koneen hankkimista kansan vapautusarmeijan ilmavoimille ei ole vahvistettu, mutta Kiina saattaa hankkia 250 konetta, riippuen Pakistanin käyttökokemuksista. Muita potentiaalisia ostajamaita ovat Malesia, Bangladesh, Egypti ja Nigeria.

Koneen kehitystyön voi laskea alkaneeksi jo 1986, kun Kiina ja Pakistan halusivat uudistaa J-7-koneitaan *Super-7*-koneiksi (Chao Qi). Tammikuussa 1987 solmittiin yhteistyösopimus Grumman Aerospacen kanssa, mutta 1989 Kiinan suhteet ulkomaille heikkenivät Tiananmenin tapahtumien vuoksi ja USA julisti maan kauppasaartoon ja asevientikieltoon. Pakistan taas joutui USA:n hampaisiin 1993 vietyään ballististen ohjusten osia. On epäilyksiä, että MiG luovutti kiinalaisille oman suunnitelmansa (*projekti 33*), joka oli neuvostoilmavoimien hylkäämä kevyt hävittäjä. Kesäkuussa 1999 Kiina ja Pakistan solmivat sopimuksen koneen kehittämisestä.

## Tekniset tiedot

## Lähteitä
*MILAVIA Chengdu FC-1/JF-17 Thunder
*FC-1/JF-17 Multirole Fighter Aircraft
*FC-1 / JF-17 Thunder  (defencetalk)
*FC-1 "Chao Qi" / JF-17 Thunder (vanhentunut)
*JF-17 Thunder/FC-1 Xiaolong Pictures (PAF Falcons)
*Pakistan places order for 150 Xiaolong fighters
*Xiaolong 04 to equip Pakistani Air Force
*Improved mode of China-developed fighter succeeds in test flight
New Found Power

**New Found Power** on groove metal -yhtye Damageplanin vuonna 2004 julkaistu debyyttialbumi.

## Kappaleet
#
#
#
#
#
#
#
#
#
#
#
#
#
#

**Japanin bonusraita**
#

## Kokoonpano
* Patrick Lachman − laulu
* Dimebag Darrell − kitarat
* Bob Zilla − basso
* Vinnie Paul − rummut

## Arvostelut
* AllMusic: 
* Imperiumi: 7½/10
* Soundi: 

## Lähteet

## Aiheesta muualla
* 
*
Pokey the Penguin

**Pokey the Penguin** on absurdi ja surrealistinen sarjakuva, joka on ilmestynyt verkossa satunnaisesti vuodesta 1998 lähtien. *Pokey*-sarjakuvissa ei ole yleensä mitään järkevää juonta, ja niiden piirrostyyli vastaa pikkulapsen töherryksiä. Kaikki sarjakuvan tekstit on kirjoitettu versaaleilla, ja usein ne on myös yliviivattu. Tyypillistä sarjakuvalle on myös useiden huutomerkkien käyttö.

Sarjakuvan päähenkilö on pingviini Pokey, joka asuu pohjoisnavalla. Sarjassa on useita sivuhenkilöitä, joista yleisin on pienempi pingviini Little Girl. Pokeyn vastustajia ovat italialaiset, jotka yrittävät varastaa Pokeyn napapiirikarkkia ("arctic-circle candy"). 

## Aiheesta muualla
* Pokey The Penguin
Pujottelun maailmancup

## Pujottelun maailmancupin kolme parasta kausittain
### Miehet

### Naiset

## Pujottelucupissa menestyneimmät laskijat

### Miehet

### Naiset

*Laskijan nimi on lihavoitu, jos hän kilpailee [[Alppihiihdon maailmancup 2025–2026|kaudella 2025–2026]].*

## Katso myös
* Alppihiihdon maailmancup
* Suurpujottelun maailmancup
* Supersuurpujottelun maailmancup
* Syöksylaskun maailmancup

## Lähteet
* Pujottelun maailmancupin tulokset FIS:n sivuilla
1080° Snowboarding

**1080° Snowboarding** on Nintendon kehittämä ja julkaisema lumilautailu-aiheinen urheilupeli. Peli on julkaistu huhtikuussa  Nintendo 64:lle. Peli on julkaistu digitaalisena latauksena Wiin Virtual Consolelle tammikuussa 2008.

Pelille on julkaistu jatko-osa *[[1080° Avalanche]]* vuonna 2003 Nintendo GameCubelle. 

## Vastaanotto

Pelillä on GameRankings-sivustolla 89.60% pisteytys ja Metacriticillä 88/100 pisteytys. IGN antoi pelille arvosanaksi 8.6/10, *[[Edge (lehti)|Edge]]* 8/10, GameSpot 8.6/10 ja Gaming Target 8.4/10.
Super Power antoi *1080 ° Snowboardingille* arvosanan 93/100. Pelin graafiikoiden sanottiin olevan "kauttaaltaan hämmästyttävää ja maukasta", ja erityisesti lumen mallinnusta ja yksityiskohtia kehuttiin. Pelin sanottiin olevan "hauska aivan omalla ainutkertaisella mittarillaan" tuntumansa ja ohjattavuutensa takia, mutta "peli olisi ollut vielä hauskempi mikäli temppuilu olisi saanut suuremman merkityksen pelissä". Arvostelu päätettiin sanomalla "Jälleen kerran on näytetty toteen että Nintendoon voi laadun suhteen luottaa. Shigeru Miyamoton nimi lopputeksteissä on laadun tae."

## Lähteet

## Aiheesta muualla
* Virallinen ''1080° Snowboarding'' -sivusto 
* ''1080° Snowboarding'' Nintendon virallisilla sivuilla  
*
Dr. Mario

**Dr. Mario** (*Dokutā Mario*) on Nintendon samannimisen pelisarjan päähahmo. Pelisarjan ensimmäinen osa ilmestyi vuonna 1990. Sarjan pelit ovat puzzlepelejä, ja niiden tärkeimpiä ominaisuuksia ovat virukset, joita vastaan taistellaan vitamiineilla. Suurin osa *Dr. Mario* -pelisarjan peleistä on julkaistu Game Boy -konsoleille. Pelin taustamusiikin on tehnyt Hirokazu Tanaka. Pelisarjan päähahmo Dr. Mario esiintyy myös Super Smash Bros.-pelisarjassa.

## Pelit
* Dr. Mario (Famicom/NES - 1990)
* Dr. Mario (Game Boy - 1990)
* Tetris & Dr. Mario (SNES - 1994)
* Dr. Mario 64 (Nintendo 64 - 2001) (ei julkaistu Euroopassa)
* Nintendo Puzzle Collection (Nintendo GameCube) - 2003 (Vain Japanissa)
* Dr. Mario (Game Boy Advance) - 2004 (uudelleenjulkaisu NES-versiosta)
* Dr. Mario & Puzzle League (Game Boy Advance - 2005)
* Dr. Mario & Germ Buster (Wii - Wiiware-latauspalvelun kautta - 2008)
* Dr. Luigi (Wii U - Nintendo eShop-latauspalvelun kautta - 2014)
* Dr. Mario: Miracle Cure (Nintendo 3DS - Nintendo eShop-latauspalvelun kautta - 2015)
Lappea

**Lappea** (, ) on  kunta Finnmarkin läänin länsiosassa Pohjois-Norjassa. Asukkaista puolet asuu Øksfjordin kuntakeskuksessa, joka sijaitsee Aksuvuonon itärannalla kunnan itäosassa. Pääelinkeinona on kala- ja kalankasvatusteollisuus.

Lappean kunta rajautuu lännessä ja pohjoisessa Jäämereen, idässä Alattioon ja etelässä Tromssan läänin Naavuonon kuntaan. Mantereen lisäksi kuntaan kuuluu myös saaria, kuten suuruusjärjestyksessä Silda, Loppa, Gálbi, Máreaddju, Vindholmen, Langholmen ja Marholmen. Lisäksi kunnan koilliskulmassa kuntaan kuuluu pieni alue Stjernøyan (Siernöijä) saaren lounaiskulmassa, joka rajautuu pohjoisessa Hasvikin kuntaan ja idässä Alattion kuntaan. Vuoden 2023 alussa kunnassa oli 862 asukasta.

## Kyliä
Aksuvuono (Øksfjord), Bergsfjord, Nuvsvåg, Langfjordhamn, Sør-Tverrfjord, Sandland, Skavnakk

## Tunnettuja henkilöitä
* Hans E. Kinck (1865–1926), kirjailija
* Hallgeir Pedersen (s. 1973), jazzkitaristi

## Lähteet

## Aiheesta muualla
Mariana Popova

**Mariana Popova** (, s. 6. kesäkuuta 1978 Sofia, Bulgaria) on bulgarialainen laulaja. Hän aloitti musiikin opiskelun 11-vuotiaana. Vuosina 1996–2000 hän toimi Cocomania-yhtyeessä. Hän edusti Bulgariaa vuoden 2006 Euroviisuissa kappaleellaan ”Let Me Cry”.

## Singlet
* Ti ne doide (Ти не дойде)
* Kazah (Казах)
* Možem pak (Можем пак)
* Njama (Няма)
* Sled (След)
* Sănuvai me (Сънувай ме)
* Let Me Cry

## Lähteet

## Aiheesta muualla
* Viralliset sivut
Shane Doan

**Shane Doan** (s. 10. lokakuuta 1976 Halkirk, Alberta, Kanada) on pelaajauransa vuonna 2017 lopettanut kanadalainen jääkiekkoilija. Laitahyökkääjänä pelannut Doan edusti koko 21-vuotisen NHL-uransa samaa seuraa. Viimeiset 13 kauttaan hän toimi joukkueensa kapteenina.

## Ura
Ennen ensimmäistä NHL-kauttaan Doan pelasi kolme kautta WHL:n Kamploops Blazersissa. Doan on Winnipeg Jetsin varaus vuodelta . Hänet varattiin ensimmäisellä kierroksella varausnumerolla 7.

Doan debytoi NHL:ssä kaudella 1995–1996 pelaten 74 ottelua ja tehden niissä tehot 7+10=17. Tuon kauden jälkeen Jets muutti Doan mukanaan Arizonaan ja vaihtoi nimensä Phoenix Coyotesiksi. Toisella NHL-kaudellaan 1996–1997 pelit ja tehot jäivät Doanilla pienemmiksi; Doan pelasi 63 ottelua ja teki tehot 4+8=12.

Kausi 1997–1998 sujui Doanilta farmiliiga AHL:n ja NHL:n välillä. Doan pelasi Phoenixissa 33 NHL-ottelua tehoin 5+6=11 ja Springfield Falconsissa 39 AHL-ottelua tehoin 21+21. 

Kauden 1998–1999 Doan pelasi pelkästään Coyotesissa ja keräsi 79 ottelussa tehot 6+16=22. Kausi sujui häneltä pisteiden valossa alakanttiin, mutta kaudella 1999–2000 hän suoriutui paremmin. Hän pelasi 81 ottelua tehoin 26+25=51. Myös seuraavalla kaudella 2000–2001 Doan paransi edellisestä ja teki 79 ottelussa tehot 26+37=63.

Hänen kausikohtaiset tehopisteensä laskivat hieman kausiksi 2001–2002 ja 2002–2003, mutta kaudella 2003–2004 Doan teki siihen astisen piste-ennätyksensä, 79 ottelussa tehot 27+41=68.

Työsulkukaudella 2004–2005 Doan piti jääkiekkoilusta välivuoden, mutta palasi takaisin Coyotesiin kaudeksi 2005–2006 tehden 82 ottelussa tehot 30+36=66. Kaudella 2006–2007 Doan jatkoi Phoenixin tehokkaimpien pelaajien joukossa ja teki helmikuussa peräti viisivuotisen ja arvoltaan 22,75 miljoonan dollarin jatkosopimuksen Phoenixin kanssa .

Kaudella 2007–2008 Doan pelasi 80 ottelua ja teki piste-ennätyksensä 28+50=78. Kaudella 2008–2009 pisteitä kertyi 73 ja seuraavillakin kolmella kaudella (2009–2010, 2010–2011 ja 2011–2012) kullakin vähintään 50.

## Tilastot

## Muuta
Jääkiekkomaalivahti Carey Price on Doanin pikkuserkku, ja jääkiekkoilija Keaton Ellerby on Doanin serkku. Nykyään Shane Doanin poika Josh Doan edustaa Arizona Coyotesia NHL-tasolla. 

## Lähteet
* 

### Viitteet

## Aiheesta muualla
* Shane Doan jatkoaika.com:issa
Ympyrätalo

**Ympyrätalo** on Helsingin Hakaniemessä sijaitseva eläkevakuutusyhtiö Ilmarisen vuodesta 2000 lähtien omistama sylinterimäinen liikerakennus, jonka suunnittelivat Heikki ja Kaija Siren. 

## Historia

Ympyrätalo on ainoa rakennus Siltasaarenkadun, Eläintarhantien ja Porthaninrinteen välisessä korttelissa. Aikaisemmin sen paikalla sijaitsi useita puutaloja sekä pari kivitaloa, muun muassa Wendtin talo, jonka suunnitteli rakennusmestari Heikki Kaartinen, sekä asunto-osakeyhtiö Berggrundin talo (1903), jonka suunnitteli arkkitehti Gustaf Estlander.

Rakennus valmistui 1968 Kansallis-Osake-Pankin toimitaloksi. Rakennuksen ulkopuolella sijaitsee kolme kioskirakennusta, joissa toimi alkuaikoina Suomen suurin autopankki. Palvelu lopetettiin kuitenkin jo pian 1970-luvulla kysynnän hiivuttua.

Vuosina 2002–2004 talo peruskorjattiin siten, että talotekniikka nykyaikaistettiin ja huonetilat tehtiin valoisiksi ja helposti muunneltaviksi. Peruskorjauksen kokonaiskustannukset olivat 30 miljoonaa euroa. Yksi peruskorjauksen suunnitteluun osallistuneista arkkitehdeista oli Jukka Siren, rakennuksen suunnitelleiden arkkitehtien poika. Rakennuksen huoneistoala on 35&nbsp;654&nbsp;m², josta vuokrattavaa tilaa on 25&nbsp;500&nbsp;m².

Ympyrätalo on suojeltu ulkokuoren, sisäänkäyntien, sisäpihan ja porraskäytävien osalta. Peruskorjauksessa lähes kaikki sisärakenteet uusittiin, vain yksi toimistohuoneryhmä jätettiin kaupunginmuseon pyynnöstä alkuperäiseen 1960-luvun ilmeeseen.

Tiedosto:Hakaniementori,_Helsinki_1961.jpg|Hakaniementori 1961. Keskellä Wendtin talo joka myöhemmin purettiin Ympyrätalon tieltä.
Tiedosto:Hakaniemenpyoreatalo.jpg|Ympyrätalo Hakaniementorilta kuvattuna.
Tiedosto:Saastopankinranta_290408.jpg|Näkymä Säästöpankinrannasta Ympyrätalolle.
Tiedosto:Hannu Siren Symboli 1985.jpg|Hannu Siren, *Symboli*, 1985.
File:Ympyratalo-2017.jpg|Ympyrätalo öisessä ilmakuvassa.


## Julkinen taide
Ympyrätalon pääoven edustalla on kuvanveistäjä Hannu Sirenin suunnittelema teräksinen taideteos, halkaisijaltaan kolme metriä oleva pallon muotoinen *Symboli*. Hannu Siren on Heikki ja Kaija Sirenin poika. Teos kuuluu Nordean taidekokoelmaan (tilanne 2005).

## Liikenneyhteydet
Ympyrätalo on helposti saavutettavissa julkisen liikenteen avulla. Rakennuksen ulkopuolella sijaitsee sisäänkäynti Hakaniemen metroasemalle. Suunnitelmissa on ollut rakentaa Ympyrätalosta suora yhteys metroasemalle, mutta tämä on lykätty kustannus- ja aikataulusyistä tuonnemmaksi, mahdollisesti Pisararadan yhteydessä toteutettavaksi. Raitiolinjat 3, 6, 7 ja 9 kulkevat Ympyrätalon ohi tai viereisen Hakaniementorin pysäkille. Läheisten linja-autopysäkkien kautta kulkee lukuisia paikallis- ja seutubusseja, mukaan lukien runkolinja 600 Helsinki-Vantaan lentoasemalle.

## Liikkeet ja palvelut
* S-market
* Ravintola Memphis Hakaniemi
* Apteekki 360 Ympyrätalo
* Svenska Handelsbanken
* Lääkärikeskus Mehiläinen
* Alko

## Lähteet
* Kauppalehti Vip 1.10.2007

### Viitteet

## Aiheesta muualla

* Ympyrätalon kotisivut. 
*
Marshall (Alaska)

**Marshall** on kaupunki Länsi-Alaskassa Polte Slough -joen pohjoisrannalla pohjoiseen Arborinsaaresta. Polte Slough on Yukonjoen itäpuolella oleva haarautuma Yukon-Kuskokwimin jokisuistossa.

Marshallin asukasluku oli vuoden  väestönlaskennassa 349. Näistä 95,99 % katsoi edustavansa etnisesti Amerikan alkuperäiskansoja. Kaupungissa on liittovaltion tunnustama jupik-heimoyhteisö Native Village of Marshall.

## Historiaa
Retkikunta löysi nykyiseltä Marshallin sijaintipaikalta vuonna 1880 jupik-eskimokylän, jonka asukkaat kutsuivat sitä nimellä "Uglovaia" ("pieni jousi"). Läheisestä Wilson Creekistä löydettiin kultaa vuonna 1913. Kaivosleiri sai nimen "Fortuna Ledge" leirin ensimmäisen vastasyntyneen Fortuna Hunterin mukaan. Paikka oli otollinen jokilaivojen rantautua ja vuonna 1915 kylä sai postikonttorin. Samalla väkiluku kasvoi yli tuhannen. Myöhemmin kylän nimi muutettiin Woodrow Wilsonin varapresidentin Thomas Riley Marshallin mukaan ja se tunnettiin nimellä "Marshall's Landing". Kun se sai toisen luokan kaupunkioikeudet vuonna 1970, se nimettiin uudelleen Fortuna Ledgeksi vaikka sitä yleisesti kutsuttiin nimellä Marshall. Nimi muutettiin virallisesti vuonna 1984.

## Lähteet
Jesper Strömblad

**Jesper Strömblad** (s. 28. marraskuuta  1972) on ruotsalainen muusikko, parhaiten tunnettu ruotsalaisen melodista death metalia soittavan In Flamesin entisenä soolokitaristina. Strömblad aloitti 5-vuotiaana soittamaan viulua, mutta kuullessaan 12-vuotiaana Iron Maidenin musiikkia, hän aloitti sähkökitaran soittamisen. Hän osaa niiden lisäksi soittaa myös rumpuja ja bassoa. Hän käyttää ESP:n kitaroita, ja hänellä on oma signature-kitaransa, joka on "rakennettu" ESP:n EX-mallistosta.

## Yhtyeet

Strömblad on In Flamesin lisäksi ollut mukana lukuisissa muissakin projekteissa.

* Ceremonial Oath – basso  (1990–1993) (perustajajäsen)
* In Flames – kitara (1993–2010) (perustajajäsen)
* HammerFall – rummut (1993–1996) (perustajajäsen)
* Dimension Zero – basso (1996–) (perustajajäsen)
* Sinergy – kitara (1997–1999) (perustajajäsen)
* Poltergeist
* All Ends – lauluntekijä ja kitara (2003–)
* The Resistance – kitara (2011–2016)
* Cyhra – kitara (2017–)
* The Halo Effect - kitara (2021–)

Lisäksi hän on soittanut soolon thrash metal -yhtye Annihilatorin "Haunted"-kappaleeseen, joka löytyy heidän Metal-albumiltaan. Se julkaistiin vuoden 2007 huhtikuussa.

## Aiheesta muualla
* 
* In Flamesin kotisivut
* Dimension Zeron kotisivut
* All Ends:in kotisivut
Chengdu J-10

**Chengdu J-10** (歼-10; Jian-10), myös nimellä **Menglong** (, , ), () on Kiinan kansan vapautusarmeijan ilmavoimien vuonna 2005 käyttöön ottama yksimoottorinen ja yksipaikkainen monitoimihävittäjä. J-10:n tunnistaa helposti deltasiivestä ja kanardeista. Se on tarkoitettu korvaamaan J-7 ja Nanchang Q-5.

## Kehitys
Kehitysohjelma alkoi 1980-luvun alkupuolella vastineeksi Neuvostoliiton neljännen sukupolven MiG-29:lle ja Su-27:lle. Kone suunniteltiin aluksi ilmaherruushävittäjäksi, mutta kylmän sodan päättymisen myötä suuntautui enemmän monikäyttörooliin ja meritorjuntaan.

Kone on suunniteltu uudelleen ainakin kerran kehitystyön aikana. Käyttöön otettu malli perustuu läntisten arvioiden mukaan israelilaiseen IAI Laviin, joka oli Israelin yritys toteuttaa F-16C/D:n ja F/A-18C/D:n suorituskyvyn ylittävä oma hävittäjälentokone. Israelin projekti peruutettiin vuonna 1987 Yhdysvaltain painostuksesta.

Kehitysohjelma alkoi virallisesti vuonna 1986. Venäläinen Ljulka-Saturn AL-31F -moottori tuli käyttöön Kiinan jouduttua kesäkuun 1989 jälkeen Yhdysvaltain asevientikieltoon.

Tutkana on kiinalainen KLJ-3 pulssidopplertutka, joka perustuu mahdollisesti F-16:lle suunniteltuun AN/APG-66/68:een. Myös venäläinen Phazotron ja israelilainen Elta ovat tarjonneet omia tutkiaan hävittäjään.

Koneen aseistuksena ovat 23&nbsp;mm tykki ja 11 ripustinta kaikkiaan 4&nbsp;500&nbsp;kg kuormalle. Aseistuksena voivat olla lyhyen matkan infrapunaohjus PL-8 (venäläinen R-73), keskimatkan tutkaohjukset PL-11 ja PL-12 (R-77), laserohjatut ja tavalliset pommit tai meritorjuntaohjus YJ-9K.

## Mallit
* **J-10A**: Perusmalli
* **J-10AS**: Kaksipaikkainen malli
* **J-10ASH**: AS:n laivastoversio

## Käyttö
### Kiinan käytössä
Ensimmäisen erän tuotanto alkoi vuonna 2002. Kansan vapautusarmeijan ilmavoimien 44. divisioona Mengzissä, Yunnanin maakunnassa, sai käyttöön ensimmäiset koneet.

### Pakistanin käytössä
Pakistanin ilmavoimat teki J-10:llä ilmaiskuja Iranista käsin toimia Baluch Liberation Front -joukkoja vastaan vuonna 2024.

J-10 osallistui ilmataisteluihin ensimmäistä kertaa, kun Pakistan käytti koneitaan konfliktissa Intiaa vastaan toukokuussa 2025. Pakistan ja Intia antoivat tapahtumien kulusta omat väitteensä, ja ristiriitaiset huhut levisivät nopeasti. Pakistan kertoi ampuneensa alas viisi Intian ilmavoimien hävittäjää, joiden joukossa se väitti olleen ranskalaisvalmisteisia Rafale-monitoimihävittäjiä. Ranskalaislähde ja koneen hylky vahvisti yhden Rafalen tuhoutumisen. Mahdollinen alasampuminen saattoi tapahtua J-10-hävittäjän ampumalla PL-15-ohjuksella, kuten vahvasti ainakin väitettiin tapahtuneen. J-10 saikin tapauksen johdosta melko paljon kansainvälistä huomiota, koska koneen ja Kiinan ohjusten varsin tuntemattomat todelliset kyvyt kiinnostavat suuresti etenkin Kiinan vastustaja Yhdysvaltoja. Samalla Kiina itse sai tietoa koneensa pärjäämisestä.

## Käyttäjät
;
* Kansan vapautusarmeijan ilmavoimat
* Kansan vapautusarmeijan laivasto
;
* Pakistanin ilmavoimat

## Tekniset tiedot

## Lähteet
* J-10 Multirole Fighter Aircraft
* Chengdu J-10 (Jian-10 Fighter aircraft 10) / F-10

### Viitteet

## Aiheesta muualla
Lunastusvelvollisuus

**Lunastusvelvollisuus** voi tarkoittaa seuraavia:

* Arvopaperimarkkinalain mukainen lunastusvelvollisuus
* Osakeyhtiölain mukainen lunastusvelvollisuus
* Osakeyhtiön yhtiöjärjestyksessä määrätty lunastusvelvollisuus
Suomen arvopaperimarkkinalaki

**Arvopaperimarkkinalaki** säätelee arvopapereista laadittavaa esitettä, arvopaperin liikkeeseenlaskijan tiedonantovelvollisuutta, julkista ostotarjousta ja tarjousvelvollisuutta, markkinoiden väärinkäyttöä sekä seuraamuksia ja muutoksenhakua. Lakia on muutettu useaan otteeseen. 

Arvopaperilaissa on erikseen määritelty, että mitkä kaikki ovat lain tarkoittamia arvopapereita. Arvopaperimarkkinalain mukaan arvopaperit ovat vaihdantakelpoisia ja ne on saatettu tai saatetaan yleiseen liikkeeseen useiden samansisältöisistä oikeuksista annettujen arvopapereiden kanssa. Jos arvopaperi ei täytä näitä vaatimuksia, arvopaperimarkkinalaki ei koske sitä.

## Lähteet

## Aiheesta muualla
* Arvopaperimarkkinalaki valtion säädöstietopankissa Finlexissä
Ziggy Marley

**David Nesta ”Ziggy” Marley** (s. 17. lokakuuta 1968 Trenchtown, Kingston) on jamaikalainen muusikko. Hän on reggae-muusikko Bob Marleyn ja Rita Marleyn vanhin poika. Hän oppi kitaran ja rumpujen soiton isältään ja hän teki ensimmäisen levynsä *Children Playing in the Streets* isänsä sekä sisarustensa Cedellan, Stephenin ja Damianin kanssa. Lempinimi Ziggy tarkoittaa marijuanasavuketta. Marley on verenperinnöltään neljäsosaksi britti, muuten jamaikalainen. Hänellä on yhteensä 11 sisarusta, mutta vain kaksi heistä on hänen vanhempiensa yhteisiä lapsia. Marley on poliittisesti aktiivinen ja työskentelee YK:n hyväksi. Hänellä on oma levy-yhtiö Ghetto Youths Crew.

## The Melody Makers
Marley ja hänen kolme sisarustaan Stephen, Cedella ja Sharon perustivat Ziggy Marley and the Melody Makers -nimisen yhtyeen vuonna 1986. Yhtye hajosi vuonna 2000.

## Yksityiselämä
Marley on viiden lapsen isä (s. 1989, 1991, 1995, 2005 ja 2007). Hän on myös vegaani. Hänen isänsä Bob Marley kuoli Miamissa. Isän viimeiset sanat pojalleen olivat: ”Money can’t buy life.”
## Diskografia
### Studioalbumit
* *[[Conscious Party]]* (1988)
* *[[Time Has Come (Ziggy Marleyn albumi)|Time Has Come]]* (1988)
* *[[Play the Game Right]]* (1989)
* *[[One Bright Day]]* (1989)
* *[[Jahmekya]]* (1991)
* *[[Joy And Blues]]* (1993)
* *[[Free Like We Want 2 B]]* (1995)
* *[[Fallen Is Babylon]]* (1997)
* *[[The Spirit of Music]]* (1999)
* *[[Dragonfly (albumi)|Dragonfly]]* (2003)
* *[[Love Is My Religion]]* (2006)
* *Ziggy Marley* (2016)

## Lähteet

## Aiheesta muualla
* Ziggy Marleyn viralliset sivut
* Ylen Elävä arkisto: Ziggy Bobinpoika Marley
Brownin yliopisto

**Brown University** on Yhdysvalloissa sijaitseva yksityinen yliopisto. Yliopisto sijaitsee Providencessa Rhode Islandissa. Yliopisto on perustettu vuonna 1764 nimellä *Rhode Island College* ja se on seitsemänneksi vanhin yliopisto Yhdysvalloissa. Brown kuuluu kahdeksan eliittiyliopiston Ivy League -ryhmään, ja se oli niistä ensimmäinen, joka hyväksyi opiskelijoikseen eri uskontojen edustajia.

Yliopiston mottona on *In deo speramus* (). Brownin tunnusvärit ovat ruskea, punainen ja valkoinen. Brownin maskotti on karhu. 

Brown perusti 1947 Yhdysvaltojen ensimmäisen matematiikan historian laitoksen. Brownissa työskentelee 713 professoria. Vuonna 2012 Brownissa oli 8&nbsp;540 opiskelijaa, joista 1&nbsp;947 graduate-opiskelijoita.

Brownin suosituimmat pääaineet ovat biologia, historia ja neurotiede. Yleinen sisäänpääsyprosentti vuonna 2012 oli 9,6. *[[Times Higher Education]]* -lehden rankingissä 2015 Brown sijoittui maailman yliopistoista sijalle 51 ja Yhdysvaltojen yliopistoista sijalle 20.

Yliopistosta ovat valmistuneet muun muassa Andy Hertzfeld, John D. Rockefeller, Jr., John Sculley, Ted Turner, Jeffrey Eugenides ja John F. Kennedy, Jr.

## Katso myös
* Ivy League

## Lähteet

## Aiheesta muualla
* Yliopiston kotisivut